Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Genesis 5:1-32
5 Daytoy ti libro ti pakasaritaan ni Adan. Iti aldaw a panangparsua ti Dios ken Adan isu inaramidna iti langa ti Dios.+2 Pinarsuana ida a lalaki ken babai.+ Kalpasan dayta binendisionanna ida ket pinanagananna ida iti Tao+ idi aldaw a pannakaparsuada.+3 Ket ni Adan nagtultuloy a nagbiag iti sangagasut ket tallopulo a tawen. Kalpasanna isu ti ama ti maysa nga anak a lalaki iti langana, iti ladawanna, ket pinanagananna iti Set.+4 Ket ti al-aldaw ni Adan kalpasan ti panangputotna ken Set walo gasut a tawen idi. Kabayatanna nagbalin nga ama ti annak a lallaki ken babbai.+5 Gapuna amin dagiti aldaw a panagbiag ni Adan nagdagup iti siam a gasut ket tallopulo a tawen ket isu natay.+6 Ket ni Set nagtultuloy a nagbiag iti sangagasut ket lima a tawen. Kalpasanna isu ti ama ni Enos.+7 Ket kalpasan ti panangputotna ken Enos nagtultuloy nga agbiag ni Set iti walo gasut ket pito a tawen. Kabayatanna nagbalin nga ama ti annak a lallaki ken babbai.8 Gapuna amin dagiti aldaw ni Set nagdagup iti siam a gasut sangapulo ket dua a tawen ket isu natay.9 Ket ni Enos nagtultuloy a nagbiag iti siam a pulo a tawen. Kalpasanna isu ti ama ni Quenan.+10 Ket kalpasan ti panangputotna ken Quenan nagtultuloy nga agbiag ni Enos iti walo gasut sangapulo ket lima a tawen. Kabayatanna nagbalin nga ama ti annak a lallaki ken babbai.11 Gapuna amin dagiti aldaw ni Enos nagdagup iti siam a gasut ket lima a tawen ket isu natay.12 Ket ni Quenan nagtultuloy a nagbiag iti pitopulo a tawen. Kalpasanna isu ti ama ni Mahalalel.+13 Ket kalpasan ti panangputotna ken Mahalalel nagtultuloy nga agbiag ni Quenan iti walo gasut ket uppat a pulo a tawen. Kabayatanna nagbalin nga ama ti annak a lallaki ken babbai.14 Gapuna amin dagiti aldaw ni Quenan nagdagup iti siam a gasut ket sangapulo a tawen ket isu natay.15 Ket ni Mahalalel nagtultuloy a nagbiag iti innem a pulo ket lima a tawen. Kalpasanna isu ti ama ni Jared.+16 Ket kalpasan ti panangputotna ken Jared nagtultuloy nga agbiag ni Mahalalel iti walo gasut ket tallopulo a tawen. Kabayatanna nagbalin nga ama ti annak a lallaki ken babbai.17 Gapuna amin dagiti aldaw ni Mahalalel nagdagup iti walo gasut siam a pulo ket lima a tawen ket isu natay.18 Ket ni Jared nagtultuloy a nagbiag iti sangagasut innem a pulo ket dua a tawen. Kalpasanna isu ti ama ni Enoc.+19 Ket kalpasan ti panangputotna ken Enoc nagtultuloy nga agbiag ni Jared iti walo gasut a tawen. Kabayatanna nagbalin nga ama ti annak a lallaki ken babbai.20 Gapuna amin dagiti aldaw ni Jared nagdagup iti siam a gasut innem a pulo ket dua a tawen ket isu natay.21 Ket ni Enoc nagtultuloy a nagbiag iti innem a pulo ket lima a tawen. Kalpasanna isu ti ama ni Matusalem.+22 Ket kalpasan ti panangputotna ken Matusalem nagtultuloy ni Enoc a nakipagna iti pudno a Dios iti tallo gasut a tawen. Kabayatanna nagbalin nga ama ti annak a lallaki ken babbai.23 Gapuna amin dagiti aldaw ni Enoc nagdagup iti tallo gasut innem a pulo ket lima a tawen.24 Ket ni Enoc nagtultuloy a nakipagna+ iti pudno a Dios.+ Kalpasanna isu awanen, ta innala ti Dios.+25 Ket ni Matusalem nagtultuloy a nagbiag iti sangagasut walopulo ket pito a tawen. Kalpasanna isu ti ama ni Lamec.+26 Ket kalpasan ti panangputotna ken Lamec nagtultuloy nga agbiag ni Matusalem iti pito gasut walopulo ket dua a tawen. Kabayatanna nagbalin nga ama ti annak a lallaki ken babbai.27 Gapuna amin dagiti aldaw ni Matusalem nagdagup iti siam a gasut innem a pulo ket siam a tawen ket isu natay.28 Ket ni Lamec nagtultuloy a nagbiag iti sangagasut walopulo ket dua a tawen. Kalpasanna isu ti ama ti maysa nga anak a lalaki.29 Ket pinanagananna iti Noe,+ a kunkunana: “Daytoy ket mangyegto kadatayo iti liwliwa manipud iti aramidtayo ken manipud iti rigat dagiti imatayo nga ibunga ti daga nga inlunod ni Jehova.”+30 Ket kalpasan ti panangputotna ken Noe nagtultuloy nga agbiag ni Lamec iti lima gasut siam a pulo ket lima a tawen. Kabayatanna nagbalin nga ama ti annak a lallaki ken babbai.31 Gapuna amin dagiti aldaw ni Lamec nagdagup iti pito gasut pitopulo ket pito a tawen ket isu natay.32 Ket ni Noe nagtawen iti lima gasut. Kalpasan dayta ni Noe isu ti ama da Sem,+ Ham+ ken Jafet.+
ilo_Latn ilo_Latn lus_Latn ilo_Latn